internet vaartha 269 Views
సానియాజోడీ వశం
మెల్బోర్న్‌: ఉమెన్స్‌ డబుల్స్‌ టెన్నిస్‌లో సానియా మిర్జా,మార్టినా హింగీస్‌ జోడీ హవా కొనసాగుతుంది.కాగా తాజాగా ఆస్ట్రేలియా ఓపెన్‌ మహిళల డబుల్స్‌ టైటిల్‌ను సానియా,మార్టినా హింగీస్‌ జోడీ గెలుచుకుంది.మెల్బోర్న్‌ పార్క్‌లో శుక్రవారం జరిగిన ఫైనల్‌లో సానియా -హింగీస్‌ జోడీ 7-6,6-3 స్కోర్‌తో చెక్‌ రిపబ్లిక్‌కు చెందిన హవకోవా-హడేకా జోడీపై గెలుపొందారు.ఈ విజయం సానియా మీర్జా,మార్టినా హింగీస్‌ జోడీ వరుసగా మూడవ గ్రాండ్‌ స్లామ్‌ టైటిల్‌ కావడం విశేషం.అంతేకాదు ఈ విజయంతో సానియా-మార్టినా జోడీకి వరుసగా మూడవ గ్రాండ్‌ స్లామ్‌ టైటిల్‌ కావడం విశేషం.అంతేకాదు ఈ విజయంతో సానియా-మార్టినా హింగీస్‌ జోడీ వరుసగా 36 విజాయలను సాధించిన జోడీగా రికార్డు సాధించింది.కాగా ఉత్కంఠ భరితంగా సాగిన ఫైనల్‌ మ్యాచ్‌లో తొలి సెట్‌ టైట్‌గా సాగినా రెండవ సెట్‌లో సానియా,హింగీస్‌ జోడీ పై చేయి సాధించారు.దీంతో ప్రత్యేర్థి జోడీ చేతులెత్తేసింది.కాగా 36 మ్యాచ్‌ల్లో వరుసగా 6వ గ్రాండ్‌ స్లామ్‌ను ఈ జోడీ గెలుచుకుంది.తాజా విజయంతో ఈ జోడీ క్యాలెండర్‌ గ్రాండ్‌ స్లామ్‌కు చేరువలో ఉంది.కాగా మ్యాచ్‌ అనంతరం ట్రోఫీని అందుకున్న మార్టినా హింగీస్‌ మాట్లాడుతూ సానియా ధన్యవ ాదాలు, నువ్వు లేకుండా నేనిక్కడ లేను అని వ్యాఖ్యానించాడు. కాగా ఈ టోర్నమెంట్‌లో ఎంతగానో శ్రమించాం,వచ్చే ఏడాది కూడా టైటిల్‌ నిలబెట్టుకుంటాం అని స్విస్‌ దిగ్గజం మార్టినా హింగీస్‌ పేర్కొన్నారు.అనంతరం సానియా మీర్జా మాట్లాడుతూ ఇక్కడ ఆడటం ఎంతో సంతోషంగా ఉందన్నారు.ఆస్ట్రేలియా ఓపెన్‌ తనకెంతో ప్రత్యేకమన్నారు.నా పార్ట్‌నర్‌ మార్టినా హింగీస్‌కు థ్యాంక్స్‌,మా ఇద్దరి జోడీకి ఈ ఏడాది ఎంతగానో కలిసి వచ్చింది.తనతో కలిసి ఆడటం ఎంతో గర్వంగా ఉందని,మార్టినా ఎంతో గొప్ప వ్యక్తి అని సానియా కొనియాడింది.